Български земеделски народен съюз - Никола Петков – Уикипедия
Български земеделски народен съюз - Никола Петков
(пренасочване от БЗНС - Никола Петков)
Български земеделски народен съюз – Никола Петков
Българският земеделски народен съюз – Никола Петков (БЗНС – Никола Петков) е политическа партия в България през 40-те години на XX век.
След Деветосептемврийския преврат през 1944 година са легализирани партиите от взелия властта Отечествен фронт, включително и БЗНС – Пладне, който заема основното име на организацията – Български земеделски народен съюз (БЗНС). През следващите месеци нараства напрежението между БЗНС и Българската работническа партия, с която са в коалиция.
На 8 – 9 май 1945 година прокомунистически дейци на БЗНС, начело с Георги Трайков, провеждат конференция на организацията. Макар дотогавашния водач на съюза Никола Петков да е преизбран за главен секретар, той не участва в конференцията и отказва да признае легитимността ѝ.[1]:686 През следващите месеци разцеплението в организацията се задълбочава. Четиримата министри на БЗНС напускат правителството и са заменени от представители на прокомунистическото крило. През следващите години то става известно като казионен БЗНС за разлика от основната част на съюза, която започва да бъде наричана БЗНС – Никола Петков.
На 10 ноември 1945 година към БЗНС – Никола Петков се присъединява БЗНС „Врабча 1“,[1]:692 последван от по-малки земеделски и други организации и съюзът се превръща в основната опозиционна сила в страната. След сключването на Парижкия мирен договор през 1947 година комунистите ликвидират легалната опозиция, БЗНС – Никола Петков е закрит, а лидерът му Никола Петков е обесен след показен процес. По данни на Държавна сигурност по това време организацията има 79 433 члена.[2]:12
През 1989 година организацията е възстановена като Български земеделски народен съюз „Никола Петков“.
↑ а б Недев, Недю. Три държавни преврата или Кимон Георгиев и неговото време. София, „Сиела“, 2007. ISBN 978-954-28-0163-4.
↑ Шарланов, Диню. История на комунизма в България. Том II. Съпротивата. Възникване, форми и обхват. София, Сиела, 2009. ISBN 978-954-28-0544-1.
Взето от „https://bg.wikipedia.org/w/index.php?title=Български_земеделски_народен_съюз_-_Никола_Петков&oldid=9707510“.
Закрити политически партии в България
Последната промяна на страницата е извършена на 22 декември 2019 г. в 18:21 ч.